**Мој завичај и његова прошлост**

 О прошлости завичаја можемо сазнати из историјских извора: усмених, писаних и материјалних.
 Можемо слушатиприче бака и дека о томе како су некада живели и гледали старе фотографија.
 Читањем историјских књига о завичају, можемо сазнати о догађајима и познатим личностима.
 Обиласмом цркве, музеја, споменика и грађевина можемо видети предмете које су људи користили у прошлости.

 **Куће** су биле најчешће приземне, направљене од сламе и блата. Неке су биле дрвене и звале су се **брвнаре.** Већина сачуваних кућа је била до пола од камена. **Намештај** је био једноставан. **Посуђе** је прављено од глине, дрвета, а касније од метала.
 **Породице** су биле вишечлане. Сви су се окупљали око **Огњишта** које се налазило на средини куће. **Домаћин** је био најстарији члан породице и он је организовао живот и рад у домаћинству.

 У далекој прошлости школе нису постојале. Деца су учила да пишу у **манастирима,** у којима се школовало мало дечака. Девојчице су у својим домаћинствима училе да кувају, везу, плету ...
 **Прве школе** су грађене као и куђе. Биле су малобројне. Обично су имале само једну учионицу у којој су учила деца различитог узраста.
 **Школске клупе** су биле од дрвета, а неке су ималепростор за одлагање школског прибора. Звале су се **скамије.**
 **Ђачки прибор** је био од дрвета, а касније и папира. Писало се на дрвеним **таблицама,** а **писаљке** су биле од зашиљеног камена. Касније је коришћено **гушчје перо и мастило**.

 У градовима су куће грађене од изстих материјала као у селима, али су биле вишеспратне. Грађени су путеви и мостови. Подизане су и цркве. Касније су отваране поште, занатске радње, продавнице, школе и факултетеи.

**Занимања људи у прошлости**

 У селима су се обављали послови слични данашњим. Људи су орали, косили, крунили кукуруз, хранили стоку, секли дрве. Жене су обављале кућне послове и биле задужене за ткање ћилима, платна и веза. Деца су помагала одраслима у свим пословима и мање времена проводила у игри.
 У градовима су шочели да се развијају занати. Међу првим занатима су били грнчарски, казанџијски, кројачки, опанчарски, ковачки ...

**Дечје игре у прошлости**

Деца су се играла напољу, на ливадама и у двориштима.
Дечаци су чували стоку и играли се дрвеним штаповима и лоптом. Лопте су прављене од крпа, а касније од чарапа. Звале су се **крпењаче.**

Омиљена игра им је била клис. Штаповима су ударали по облом парчету дрвета, а победник је био дечак који најдаље одбаци свој клис.
Девојчице су играле школица и прескакања ластиша. Играло се још и труле кобиле, тутумиш, жмурке, игра са орасима, кликерима...
 Неке од ових игара су заборављене, а неке се играју и данас.

**Обичаји и светковине**

**Обичаји** у прошлости завичаја били су везани за породичне и црквене празнике: Бадње вече, Божић, Ускрс, славе... Празновало се скромно, у оквиру породице.
Постојао је обичај да људи из села заједно обављају неке послове и да помажу једни другима око сетве, косидбе, брања кукуруза, зидања куће... Тај обичај се звао **моба.
 Светковине** су велика окупљања људи: **вашари, сеоске славе и обележавање почетка или завршетка пољопривредних радова.** Тада су се људи опуштали уз песму и игру.

**Знаменити људи завичаја**

**Знаменит –** познат, истакнут, прослављен, цењен, угледан ...
У сваком завичају живели су знаменити људи. Они су се истакли својим радом и понашањем. Због тога их људи памте и поносе се њима. Неки од њих су били владари, а неки војсковође или велики јунаци у ратовима. Знаменити људи су били и писци, сликари, композитори, научници, просветитељи ...